תפיסת תפוחים בגיגית מים

תפיסת תפוחים בגיגית מים הוא משחק שנהוג לשחק בדרך כלל בליל כל הקדושים. במשחק ממלאים גיגית גדולה במים ומכניסים לתוכה תפוחים, ומאחר וצפיפות התפוחים נמוכה מזו של המים, התפוחים צפים על פני המים. את התפוחים מנסים השחקנים להוציא מן המים על ידי השיניים בלבד, כאשר שימוש בידיים אסור והן לרוב קשורות מאחורי הגב.

היסטוריה 
מנהג תפיסת התפוחים החל מהפלישה הרומית לבריטניה, כאשר הצבא הכובש מיזג את חגיגותיהם עם פסטיבלים קלטיים מסורתיים. הרומאים הביאו עימם עץ תפוח, המסמל את אלת השפע פומונה. לפי המנהג, רווקים צעירים מנסים לנגוס בתפוח שצף במים, או לחלופין תלוי על חוט בשורה, כאשר המשתתף הראשון שמצליח לנגוס בתפוח יהיה הבא להתחתן.

אמונה טפלה הקשורה למנהג אומרת כי אם אישה שמה את התפוח שתפסה מתחת לכרית, באותו הלילה היא תראה בחלומה את אהובה העתידי.

קישורים חיצוניים

הערות שוליים 

מנהגי ליל כל הקדושים
משחקי חברה
תפוח